Η σάλβια είναι πολυετές φυτό, ποώδους και κατακόρυφης ανάπτυξης. Το μέγιστο ύψος του φυτού, πλησιάζει τα ενενήντα εκατοστά, ενώ το μέγιστο πλάτος του τα εξήντα εκατοστά. Το φύλλωμα του έχει ζωηρό πράσινο χρώμα με φύλλα καρδιόσχημα, οδοντωτά, με εμφανείς νευρώσεις. Τα μικρά, σωληνοειδούς διαμόρφωσης άνθη του φυτού αυτού εξωτερικού χώρου ανθίζουν το καλοκαίρι και μέχρι τις αρχές του χειμώνα. Το χαρακτηριστικό χρώμα των ανθέων του είναι το κόκκινο. Επιπλέον, ευδοκιμεί συνήθως σε γόνιμα, καλά αποστραγγιζόμενα εδάφη και ανήκει στην κατηγορία των φυτών που απαιτούν τακτικό πότισμα για να αποδίδουν τη μέγιστη ανθοφορία. Αναπτύσσεται ιδανικά σε ημισκιερές θέσεις όμως λόγω της ευαισθησίας του στις χαμηλές θερμοκρασίες του χειμώνα, προτιμώνται κατά κύριο λόγο οι ηλιόλουστες θέσεις φύτευσης. Δεν έχει μεγάλες απαιτήσεις σε λίπασμα, ενώ σχετικά με το κλάδεμα, κλαδεύεται ελαφρά ύστερα από την άνθιση.